CONVOCATÒRIA QUE REGULA LA CONCESSIÓ D'AJUDES PER A L'ESTUDIANTAT UCRAÏNÈS D'EDUCACIÓ SUPERIOR MATRICULAT EN GRAUS, MÀSTERS OFICIALS I DOCTORATS DE LA UNIVERSITAT D'ALACANT I AFECTAT PEL CONFLICTE D'UCRAÏNA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/32709)
  + [Valencià](/va/acuerdo/32782)






Selector de idioma

Leer

* [Español](/es/acuerdo/32686)
* [Valencià](/va/acuerdo/32594)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA QUE REGULA LA CONCESSIÓ D'AJUDES PER A L'ESTUDIANTAT UCRAÏNÈS D'EDUCACIÓ SUPERIOR MATRICULAT EN GRAUS, MÀSTERS OFICIALS I DOCTORATS DE LA UNIVERSITAT D'ALACANT I AFECTAT PEL CONFLICTE D'UCRAÏNA.[Butlletí Oficial Universitat d'Alacant](/ca/Publicacion)
========================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA QUE REGULA LA CONCESSIÓ D'AJUDES PER A L'ESTUDIANTAT UCRAÏNÈS D'EDUCACIÓ SUPERIOR MATRICULAT EN GRAUS, MÀSTERS OFICIALS I DOCTORATS DE LA UNIVERSITAT D'ALACANT I AFECTAT PEL CONFLICTE D'UCRAÏNA.

Data d'aprovació
:   07/12/2022

Data de publicació
:   13/12/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/32288)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/32505)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/32790)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA QUE REGULA LA CONCESSIÓ D'AJUDES PER A L'ESTUDIANTAT UCRAÏNÈS D'EDUCACIÓ SUPERIOR MATRICULAT EN GRAUS, MÀSTERS OFICIALS I DOCTORATS DE LA UNIVERSITAT D'ALACANT I AFECTAT PEL CONFLICTE D'UCRAÏNA.&url=https://www.boua.ua.es/va/acuerdo/32989)

**Títol:** CONVOCATÒRIA QUE REGULA LA CONCESSIÓ D'AJUDES PER A L'ESTUDIANTAT UCRAÏNÈS D'EDUCACIÓ SUPERIOR MATRICULAT EN GRAUS, MÀSTERS OFICIALS I DOCTORATS DE LA UNIVERSITAT D'ALACANT I AFECTAT PEL CONFLICTE D'UCRAÏNA.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 7 de desembre de 2022

CONVOCATÒRIA QUE REGULA LA CONCESSIÓ D'AJUDES PER A L'ESTUDIANTAT UCRAÏNÈS D'EDUCACIÓ SUPERIOR MATRICULAT EN GRAUS, MÀSTERS OFICIALS I DOCTORATS DE LA UNIVERSITAT D'ALACANT I AFECTAT PEL CONFLICTE D'UCRAÏNA.

Preàmbul

La invasió russa d'Ucraïna que va començar a la fi del mes de febrer de 2022 va generar una situació d'emergència humanitària que ha suposat que a Ucraïna milers de persones hagen hagut d'abandonar la seua llar. D'entre les ciutats identificades a Espanya per a l'acolliment, destaquen Barcelona, Madrid, Alacant i Màlaga. Aquest context, ha fet que bona part de les persones refugiades que han arribat a Espanya estiguen actualment residint a la província d'Alacant.

La Universitat d'Alacant, conscient de la situació, està desenvolupant des de les primeres setmanes del conflicte, actuacions específiques per a atendre aquesta situació excepcional, a través del seu pla d'acció "La UA amb Ucraïna" ([https://web.ua.es/es/vr-ric/la-ua-con-ucrania.htm](https://web.ua.es/va/vr-ric/la-ua-amb-ucraina.html)l).

Per la seua part, la Generalitat Valenciana, a través de la Conselleria d'Innovació, Universitats, Ciència i Societat Digital, va publicar el Decret 124/2022, de 23 de setembre, pel qual es va aprovar la concessió directa de subvencions de caràcter excepcional destinades entre altres, a entitats d'educació superior de la comunitat valenciana que estan en disposició d'acollir a personal investigador i estudiantat d'educació superior afectat pel conflicte d'Ucraïna.

La Universitat d'Alacant és una de les entitats perceptores d'aquesta subvenció, per la qual cosa, en aplicació de les competències que li confereix el citat Decret, procedeix a publicar la present convocatòria, la qual regula la concessió de 25 ajudes de 6.000 euros, destinada a l'estudiantat de nacionalitat ucraïnesa que es troba matriculat en la Universitat d'Alacant i està afectat pel conflicte d'Ucraïna.

1. Objecte de la convocatòria i procediment de concessió

La present convocatòria té per objecte adjudicar, en règim de concurrència competitiva, 25 ajudes de 6.000 € cadascuna, dirigida a l'estudiantat de nacionalitat ucraïnesa que estiga matriculat en graus, màsters oficials o doctorats en la Universitat d'Alacant, durant el curs acadèmic 2021-22 o en el curs acadèmic 2022-23 i estiga afectat pel conflicte d'Ucraïna.

2. Requisits de les persones perceptores de les ajudes

2.1 Les persones beneficiàries d'aquestes ajudes hauran de complir els següents requisits abans que finalitze el termini de presentació de sol·licituds:

a) Tenir la nacionalitat ucraïnesa.

b) No posseir la nacionalitat espanyola, ni d'un altre país de la unió europea.

c) Pertànyer al col·lectiu de persones afectades per la invasió russa d'Ucraïna que va començar a la fi del mes de febrer de 2022.

d) Estar matriculat en estudis oficials de grau, màster o doctorat de la Universitat d'Alacant en el curs acadèmic 2021-22 o en el curs acadèmic 2022-23.

3. Número i dotació de les ajudes

3.1 S'estableix un màxim de 25 ajudes de 6.000 euros cadascuna.

3.2 Les ajudes s'abonaran mitjançant un únic pagament de 6.000 euros realitzat per transferència bancària a un compte espanyol de la qual siga titular la persona beneficiària.

4. Termini i procediment de presentació de sol·licituds i documentació

4.1 El termini per a presentar sol·licituds serà des del dia 16 de desembre de 2022 fins al 13 de gener de 2023 inclusivament. La convocatòria es publicarà en el Butlletí Oficial de la Universitat d'Alacant (BOUA). A efectes informatius, també en la pàgina web de la [Subdirecció de Projectes CUD i Beques.](https://sri.ua.es/va/cooperacion/ucraina/beques-d-ajuda-humanitaria-per-a-l-estudiantat-ucraines.html)

4.2. Procediment de presentació de sol·licituds

4.2.1 Les sol·licituds es presentaran a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica).

4.2.2 La instància genèrica haurà d'emplenar-se de la següent manera:

a) En el camp "exposa" s'indicarà: "Instància dirigida a la "Subdirecció de Convocatòries de Cooperació Universitària per al Desenvolupament i beques".

b) En el camp "sol·licita" s'indicarà: Participar en la convocatòria d'ajuda per a estudiants d'Ucraïna.

c) En el camp "documents adjunts" s'aportarà la documentació que es detalla en l'apartat 4.2.3, en format PDF.

4.2.3. Documentació a presentar:

a) [Formulari](https://sri.ua.es/va/cooperacion/documentos/ucraina/formulario-val.pdf) de sol·licitud en format pdf.

b) Els sol·licitants que tinguen la condició de refugiat o amb dret a protecció subsidiària o hagen presentat sol·licitud de protecció internacional a Espanya, hauran de presentar juntament amb la sol·licitud, la documentació acreditativa corresponent en un document pdf.

c) Dades bancàries d'un banc espanyol per a realitzar la transferència.

d) Declaració de responsabilitat de ser persones ucraïneses afectades per la invasió russa d'Ucraïna que va començar a la fi del mes de febrer de 2022.

5. Criteris de puntuació

Les sol·licituds es prioritzaran d'acord amb els següents criteris de valoració:

5.1. Per tenir la condició de refugiat o amb dret a protecció subsidiària o hagen presentat sol·licitud de protecció internacional a Espanya. 10 punts.

5.2 Per estar matriculat en el curs acadèmic 2022-23.

5.2.1 Per estar matriculat en un grau. 5 punts.

5.2.2 Per estar matriculat en un màster oficial. 3 punts.

5.2.3. Per estar matriculat en un doctorat. 1 punt.

6. Comissió d'avaluació i òrgan gestor

6.1 La Comissió d'avaluació té com a competència la valoració de les sol·licituds i l'elaboració de la proposta de concessió i denegació de les ajudes.

6.2 La Comissió d'avaluació estarà formada per la vicerectora de Relacions Internacionals i Cooperació per al Desenvolupament, que actuarà com a presidenta. Actuaran com a vocals, la vicerectora d'Estudiants i Ocupabilitat, el director del Secretariat de Cooperació per al Desenvolupament, el director del Secretariat de Mobilitat, la directora del Servei de Relacions Internacionals i el Subdirector de Convocatòries de Cooperació Universitària per al Desenvolupament i Beques, que actuarà com a secretari. En cas d'absència, els membres de la comissió podran delegar en el vocal que determinen.

6.3 L'òrgan gestor de la convocatòria és la Subdirecció de Convocatòries de Cooperació Universitària per al Desenvolupament i Beques, adscrita al Servei de Relacions Internacionals. Té com a competència l'ordenació i la instrucció del procediment, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució de concessió.

7. Instrucció del procés de concessió

7.1 Finalitzat el termini de presentació se sol·licituds, l'òrgan gestor elaborarà una relació provisional de sol·licituds admeses i excloses i s'establirà un termini d'esmena de 5 dies naturals, a partir de l'endemà a la seua publicació. Transcorregut aquest termini, s'elaborarà la relació definitiva de sol·licituds admeses i excloses i, s'elevarà a la comissió d'avaluació.

7.2 Rebuda la relació definitiva d'admesos, la comissió d'avaluació elevarà una proposta motivada a la Rectora de la Universitat d'Alacant que, si escau, dictarà la resolució que procedisca.

7.3 Publicada la resolució, les persones beneficiàries percebran la concessió de l'ajuda en un únic pagament.

7.4 Les publicacions inherents a aquestes bases es realitzaran en la [Subdirecció de Projectes CUD i Beques](https://sri.ua.es/va/cooperacion/ucraina/beques-d-ajuda-humanitaria-per-a-l-estudiantat-ucraines.html) i substituirà la notificació a les persones interessades, produint els mateixos efectes, tot això en aplicació del principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques.

8. Marc legal i pressupostari

8.1 Aquesta convocatòria d'ajudes, que serveix de base reguladora, es troba recollida en la línia de subvenció nº89 de l'edició 2022 del Pla Estratègic de Subvencions 2021-23 de la Universitat d'Alacant.

8.2 Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals i Cooperació per al Desenvolupament de la UA per a l'exercici 2022. Clau orgànica: 5160 4B.00.01

8.3 La dotació màxima per a assignar és de cent cinquanta mil euros (150.000 €). L'execució estarà supeditada a la disponibilitat pressupostària de la UA i s'aplicaran les retencions de rendes que, si escau, establisca la legislació vigent.

8.4 La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

9. Obligacions de les persones perceptores de les ajudes

9.1 Facilitar quantes dades i informació relacionats amb l'ajuda concedida els siguen requerits per la Universitat d'Alacant.

9.2 Comunicar a la Universitat d'Alacant qualsevol incidència que es produïsca en relació amb la subvenció concedida.

9.3 Si escau, procedir al reintegrament dels fons percebuts en els casos indicats en l'article 37 de la Llei 38/2003.

9.4 Sotmetre's a les actuacions de control financer previstes en els articles 113 i següents de la Llei 1/2015, així com les que puguen dur a terme la Universitat d'Alacant i altres òrgans de control.

10. Justificació dels perceptors de les ajudes

10.1 La justificació dels fons assignats a través d'aquesta convocatòria serà prèvia a la concessió de les ajudes. Correspon acreditar-la a les persones beneficiàries de la mateixa mitjançant la presentació dels documents exigits en les bases d'aquesta convocatòria.

11. Protecció de dades de caràcter personal

De conformitat amb el que disposa la legislació vigent en matèria de protecció de dades, s'informa que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

S'informa que les persones sol·licitants poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

12. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

A Alacant, a 7 de desembre de 2022

La rectora

P.D. de signatura, la Vicerectora de Relacions Internacionals

i Cooperació per al Desenvolupament

(Resolució de 22 de desembre de 2020)

Rosa Mª Martínez Espinosa





[Carretera Sant Vicent del Raspeig s/n  
03970 Sant Vicent del Raspeig - Alacant  
 Tel. 80 041 5685 - Fax 75 217 0566](https://www.google.es/maps/@03.675506,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12498&trk=tyah&trkInfo=tarId%6P1108865154086%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)